
` POC-TROSC! 


Demult era un lac si pe malul lacului era o pădure 
de cocotieri. În pădure trăiau șase iepuri. Într-o zi, 
o nucă de cocos coaptă, de pe o creangă din virful 
cocotierului, a căzut în apă și a făcut: ,,Poc! Trosc!“ 
lepurii au auzit și neștiind ce s-a întimplat s-au spe- 
riat și în mare grabă au luat-o la fugă. 

O vulpe, văzindu-i alergind, i-a întrebat: 

— De ce fugiți? 

lepurii au răspuns: 


— A venit Poc-Trosc! 

Vulpea, cum a auzit, a luat-o la fuga. 

Maimuta, văzindu-i pe toţi fugind, a întrebat: 

— De ce fugiți? 

Vulpea i-a răspuns: 

— A venit Poc-Trosc! 

Maimuta, auzind, a luat-o si ea la fuga. 

Fiecare ducea vestea mai departe. Astfel: cerbii, 
porcii, taurii, rinocerii, elefanții, ursii negri, ursii albi, 
panterele, tigrii, leii au 4uat-o la goană unii dupa 
alții. 

Toţi fugeau din răsputeri, cu capetele plecate și cu 
cit fugeau mai repede, cu atita se temeau mai mult. 

La poalele muntelui se afla un leu cu coamă uriașă 
și cind a văzut leii și celelalte animale fugind de ru- 
peau pamintul, a întrebat: 

— Aveţi gheare, aveţi colti, sinteti cei mai puternici, 
de ce fugiţi? 

— A venit Poc-Trosc! au răspuns toți fugind mai 
departe. 


— Dar cine este Poc-Trosc? Unde este? a intre- 
bat leul cu coamă uriașă. 

— Nu știm, au răspuns leii fugind. 

— Nu trebuie să fugiți, mai întii trebuie să vă lă- 
muriti. Cine v-a speriat că vine Poc-Trosc? a întrebat 
leul cu coamă uriașă. 

— Tigrul! au răspuns leii în fugă. 

Atunci leul cu coama mare l-a întrebat pe tigru, și 
acesta i-a spus: 

— Am aflat de la panteră! 

Cind a întrebat pantera, pantera i-a spus că a 
aflat de la ursul alb. Ursul alb, că a aflat de la ursul 
negru, ursul negru, de la elefant, elefantul, de la rino- 
cer, rinocerul, de la taur, taurul, de la porc, porcul, 
de la cerb. 

Toţi raspundeau că au auzit unii de la alții. 

În cele din urmă, a întrebat pe vulpe și vulpea i-a 
spus că a aflat de la iepure. 

Leul a întrebat atunci iepurele, care i-a răspuns: 

— Pe acest Poc-Trosc de care ne temem l-am 

auzit toti sase cu urechile noastre. Veniti cu noi si o 
să vă arătăm locul. 

lepurii l-au condus pe leul cu coamă uriașă pină la 
pădurea de cocotieri și arătindu-i locul i-au zis: 

— Poc-Trosc se află acolo. 

Întimplător, tocmai atunci a mai căzut o nucă de 
cocos din copac în apa lacului și s-a auzit: ,,Poc- 
Trosc!" 

Leul cu coamă more a zis: 

— V-aţi lămurit acum. Zgomotul l-a făcut nuca de 
cocos, care a căzut în apă. N-aveti de ce vă teme. 
Era cit pe-aci să va rupeti labele de atita fugă. 

Toţi au răsuflat usurati, vazind că s-au speriat de- 
geaba. 


DRAGONUL ROSU 


Legenda spune că de mult provincia Situan și mai 
ales partea de apus a ei a suferit o secetă cumplită. 

Arborii, care altădată inveseleau cu verdele lor 
crud privirile oamenilor și alinau dogoarea soarelui cu 
răcoarea lor prietenoasă s-au ingdlbenit pe neaștep- 
tate. Palmierul, santalul și arborele de fier și-au 
plecat privirile în pulberi, plingindu-și miile de braţe 
ofilite. În undele odinioară limpezi, florile de lotus se 

legănau triste, cu lacrimi neputincioase. Soarele, ar- 
zind din zi în zi mai tare, a deschis rani adinci pă- 
mintului. 

Într-un sat micut de pe malul unui piriu, sat in 
care se statorhicise de mult timp neinduplecata sără- 
cie, trăiau într-o biată colibă o mama și feciorul ei 
de patrusprezece ani, Nie-lang. Mama, nici tinără 
nici bătrină, era numită de oamenii din sat Mătușa 
Nie. Erau foarte săraci. Cu greu își duceau 
zilele. O bucată de păâmint cit palma le dă- 
dea o recoltă atit de mică, încit Nie-lang era nevoit 
să se ducă la munte să stringă surcele și să taie iarbă, 
apoi să le schimbe pe citiva pumni de orez. Băiatul 
era foarte harnic, ascultător și prietenos și toţi sătenii 
îl lăudau și-l iubeau ca pe copilul lor. 

Într-o zi de dimineaţă, la primul cîntat al cocoșului, 
Nie-lang și-a pus coșul în spate și a plecat, ca de 
obicei, spre munte. Pe drum și-a amintit că întilnin- 
du-se cu prietenul său, Cian-sing, acesta i-a povestit 
că bogatasul Jou-hun a primit în dar un cal alb, care 

putea străbate zilnic 1000 de lil. Domnul Tou a po- 
runcit sătenilor ca fiecare să-i aducă iarbă proaspătă 
pentru cal. Și așa, tot gindindu-se, a trecut peste 
muntele Dragonul Roșu. La poalele muntelui se afla 
riul Dragonului, ale cărui ape, în fiecare primăvară, 
sclipeau risipind argintiul nenumaratilor pești, iar pri- 
veliștea sporea in farmec cind priveai panglicile un- 
duitoare ale ierbii de apă. Acum insă, numai pietrele 
goale ţineau locul a ceea ce altădată părea a fi ves- 
nic, dind un aer straniu albiei secate 'de apă. Nie-lang 
tocmai voia să-și schimbe drumul, cind în fata lui 
apăru ceva alb. Uitindu-se mai bine, văzu că era un 
iepure. Nie-lang s-a gindit: „lepurele mănîncă iarbă, 
deci luindu-i urma voi da de ceea ce caut.“ Zis si 
făcut. A mers băiatul cit a mers, tot urmărind iepurele 
și dintr-o dată iepurele alb a dispărut după o stincă. 
Dincolo de stincă, in fata privirilor uimite ale lui Nie- 
lang, s-a așternut un covor moale și proaspăt de 
iarbă. După ce s-a desmeticit băiatul, s-a bucurat ne- 


1! Li — unitate de măsură; jumătate de km. 

spus si repede s-a apucat de treabă tăind iarba. Și-a 
umplut coșul și s-a întors acasă. A doua zi, mergind 
în același loc, a observat că iarba era la fel de fru- 
moasă, părind neatinsă. Se petrecuse ceva foarte 
ciudat, după cum își dădea seama Nie-lang. 

Istetul băiat, a hotărît ca — de vreme ce iarba 
crește la loc, așa de frumoasă și într-un timp atit de 
scurt — în loc să treacă zilnic muntele străbătind atita 
amar de drum, mai bine s-o mute la el în grădină. 
Scotind iarba cu rădăcină cu tot, băiatului i-a fost dat 
să vadă o nouă ciudăţenie: dedesubt era un lac cu 
apă limpede și luminoasă ca soarele din miez de vară, 
pe fundul căruia se zărea o perlă nemaipomenit de 
mare și de învăpăiată. Părea că în ea își oglindesc 
fata toţi sorii. 

S-a inserat. Soarele a coborit spre asfintit, străbă- 
tind același drum pe care se afundă de cite ori noap- ` 
tea vine să-și înlocuiască sora cea dalbă, ziua. Mama 
pregătise masa și-l aștepta pe Nie-lang. Cum l-a vă- 
zut |-a întrebat îngrijorată: 

— Ce s-a intimplat? De ce ai intirziat atit de mult? 

Băiatul i-a povestit toată intimplarea. Scotind perla 
din sin, odaia lor s-a umplut de o lumină atit de vie, 
încit amindoi și-au acoperit ochii orbiti de strălucire. 
Mama, speriată, l-a rugat pe Nie-lang să ascundă 
perla în vosul cu orez. După masă, băiatul s-a dus în 
grădină și a sădit iarba lingă tufisul de bambus. 

A doua zi, cum s-a crăpat de zi, Nie-lang s-a 
sculat și s-a dus în grădină să vadă iarba. Nu mică 
i-a fost mirarea cînd a găsit iarba cea verde și fru- 
moasa uscată. Totul se petrecuse într-o noapte. În- 
gindurat, s-a întors în casă și ridicind capacul de pe 
vasul cu orez a rămas incremenit. A strigat-o in grabă 
pe mama sa: 

— Mamă! Minune mare! Orezul a crescut și a um- 
plut vasul, iar perla strălucește deasupra lui! 

Atunci și-a dat seama că perla nu era o perlă obis- 
nuită, ci una fermecată, cu puteri tainice. Avea pute- 
rea de a spori orice. Dacă era pusă pe bani îi inmul- 
tea de nu mai aveai unde să-i pui, dacă o asezai 

intr-un vas cu orez, orezul nu se termina niciodată. 
Astfel mama și fiul, ajutaţi de puterea miraculoasă a 
perlei nu mai duceau lipsă de nimic. Fiind săraci și 
cunoscind lipsurile, îi ajuthu pe toți ceilalți oameni din 
sat, care de la un timp începuseră să prindă cheag. 

Toate acestea au ajuns la urechile stăpinului din 
sat, Tou-hun, care auzind de comoara lui Nie-lang, l-a 
chemat în grabă pe vătaful moșiei, pentru a se sfătui 
cum să ia-n stăpinire perla fermecată. 

Vătaful i-a spus: 

— Mărite, familia Nie e o familie săracă. ii dai 
citiva galbeni și gata! 

Știau însă că Nie-lang e un băiat istet, care nu va 
renunța la perlă. S-au gindit atunci la un siretlic: 
să-l învinuiască pe Nie că a furat perla, care aparti- 
nea din tată-n fiu familiei Tou. Domnul Jou a trimis 
la bâiat acasă impreună cu vâtaful patru slujitori să-i 
ceară perla, iar în cazul în care ar fi refuzat să i-o ia 
cu forța. 

Întimpiarea a făcut ca vorba lor să fie auzită de 

Cian-sing, rindasul lui Tou-hun. El a găsit un prilej 
să fugă la familia Nie și să-i anunţe nenorocirea ce-i 
pindește. Totodată l-a sfătuit pe Nie-lang să fugă din 
sat cit mai repede. Tocmai cînd voia Nie să dispară, 
s-a întîmplat să se întilnească cu vătaful și cei patru 
slujitori, care se îndreptau spre casa lui. Vătaful, fu- 
rios, i-a tăiat calea; strigindu-i: 

— Imediat să-mi dai perla pe care ai furat-o stă- 
pinului, altfel iti vei atrage asupra ta ura mariei sale 
și vei fi dat morţii. 

Ascultind, mihnit, Nie-lang l-a întrebat: 

— Voi, care-l slujiti pe Tou-hun, voi, care napastuiti 
pe sărmani, cum puteţi dovedi că am furat perla? 

Vătaful nici n-a vrut să dea ascultare cuvintelor lui 
Nie si miniei sale drepte, ci a poruncit insotitorilor 
să caute perla. Băiatul a înghiţit perla și oamenii lui 
Tou-hun l-au bătut pind l-au lăsat lat. Vecinii, veniţi 
la strigătele băiatului, au reușit să-i sperie pe slujitori 
și au ajutat-o pe mama lui Nie să-l ducă în colibă și 
să-i oblojească rănile. Stind pe marginea patului. 

mama îl veghea plingind. După miezul nopţii Nie- 
lang s-a trezit și a strigat: 

— Mi-e sete! Vreau apa! 

Văzind că vorbește, mama s-a bucurat mult și i-a 
adus un castron plin, dar de ce bea apă, mai mult 
striga că-i e sete. Cu greu, Nie-lang s-a dat jos din 
pat și a ajuns la cofa cu apă pe care a bâut-o din- 
tr-o sorbitură. Tremurind toată, mama i-a spus: 

— Ce-o să se intimple cu tine? 

Băiatul i-a răspuns: 

— Inima mea parca-i un foc și mă arde. Mi-e sete 
mereu. 

— O cofă de apă ai băut. De unde să avem otita 
apă? 

— Vreau să beau apă din riu. 

Cum a terminat de vorbit Nie-lang, fulgere pu- 
ternice au luminat casa și din depărtări au rabufnit 
zgomotele infricoșătoare ale tunetelor. Nie-lang a 
pornit spre ușă și mama, cu inima bătindu-i speriată, 
îl urma pas cu pas. 

Ajuns la riul întunecos ca o noapte, fără surisul 
lunei, asupră-i, băiatul a început să-i soarbă undele. 
Tunetele au răpăit ca mii de tobe uriașe, iar fulgerele 
dese ca țesătura razelor de soare vara învăluiau în 
focul lor riul. Mama a văzut cu spaimă că apele riu- 
lui scăzuseră la jumătate și prinzindu-și fiul de un 
picior i-a spus: 

— Fiule, ce-i cu tine? 

Nie-lang a întors capul spre mama sa. Dar ce 
schimbare uluitoare! Pe cap ii răsăriseră două coarne, 
deasupra gurii îi crescuse o uriașă mustață albastră, 
iar gitul îi era acoperit cu o salbă strălucitoare de 
solzi roșii. 

— Mamă dragă, dă-mi drumul. Mă voi transforma 
într-un dragon și mă voi răzbuna. 

Furtuna se intetise. Ploua din ce in ce mai tare, iar 
valurile riului, la început mici, crescuseră cit casa. În- 
treg satul era în picioare. Inspdimintati, oamenii pîn- 
deau pe stăpinul satului, Tou-hun si pe oamenii săi, 
care veniseră să-l prindă pe Nie-lang, să-i ia perla. 

Dar Nie înghițind perla care-l ardea, băuse atita 
apă, încit se transformase într-un dragon roșu. Mama 
încă-l mai tinea de picior. 

— Dă-mi drumul, mamă! Fiul tau trebuie să se răz- 
bune. 

Și Nie-lang, cu o mișcare bruscă, a intrat în apa. 
Apele s-au agitat și mai tare. Păreau un uriaș cazan 
în clocot. 

— Femeie nenorocită, unde ţi-e fiul? spuse Jou- 
hun zguduind-o pe mama lui Nie-lang de umăr. 

— Căpcăunule, lasă-mă! Nu-ţi ajunge că fiul meu 
s-a facut dragon din pricina ta? Apoi intorcindu-se 
spre apă: 

— Nie-lang, dușmanul tau e aici. 

Stăpinul Tou-hun a lovit-o cu piciorul și a dat na- 
vală spre apă. Un fulger roșu și un tunet asurzitor, și 
din adincuri s-a înălţat un val uriaș, care i-a luat pe 
Tou și slujitorii săi și i-a depus pe fundul riului. Fur- 
tuna s-a potolit ca prin farmec. O adiere abia sim- 
tita și citeva picături de ploaie stinghere stăteau măr- 

turie palidă a grozavei frămintări ce incetase brusc. 

S-a crapat de ziuă. În liniștea zorilor apele riului 
s-au despicat și Nie-lang i-a spus mamei sale: 

— Mamă, am plecat! 

— O, fiul meu, cind o să te întorci? 

— Sintem două lumi aparte. Voi veni înapoi cînd va 
inflori piatra, iar caii vor purta pe creștete coarne. 

indurerată, mama a înțeles că nu-i mai era dat 
să-și vadă feciorul niciodată. Cu inima zdrobită, s-a 
așezat pe o piatră și striga zadarnic: 

— Fiule, fiule... 

Vintul purta pe aripile sale chemările tot mai slabe 
ale mamei lui Nie-lang. De 24 de ori auzind strigătele 
ei, dragonul roșu a întors capul și tot atitea insulițe ` 
au răsărit pe riu. De durere și de dorul fiului răpit de 
necuprinsul apelor, mama lui Nie-lang a murit, dar 
insulitele stau neclintite. Cine colindă meleagurile 
provinciei Situan poate vedea și astăzi spinările indu- 
rerate ale celor 24 de insulițe, martore ale tristei le- 
gende. 


OUL DE PAUNITA 


"Într-o zi un unchiaș cu părul alb s-a dus la munte 
să taie lemne. A văzut un copac mare de camfor și 
a ridicat toporul să-l taie si, pe cind îl tăia, cinta: 


Copacule mare, te tai 
Să cumpăr pe tine bucate, 
Altfel mor de foame, măi frate. 


Deodată, din virful copacului, s-a auzit cineva 
cintind: 
„Unchiașul, unchiașule, lasă toporul și nu-l tăia 
Lasă copacul să facă umbră, eu stau în copac 
și clocesc ouă.“ 

Unchiasul a ridicat capul si a vazut in pom o 
paunita mare, cu pene minunat colorate, care clocea 
in cuib. 

Razele soarelui pătrundeau printre frunze si ouăle 
străluceau ca aurul. 

Unchiașului i s-a muiat mina, a scăpat toporul si 
i-a cerut iertare paunitei: 

— Păună-păuniţă, nu te supăra, eu nu mai văd 
bine, și a continuat oftind adinc: Am doi copii. Cel 
mare e leneș, celălalt e prea mic. Acasă n-am de nici 
unele, nici vacă, nici plug, nu pot să ar, nu pot să 
seman, nu am din ce trăi. Ca să trăiesc trebuie să tai 
lemne. 

Paunita și-a desfăcut aripile, a plecat capul si a 
zis: - 

— Esti un unchias bun la suflet, ia o pană să o dai 
copiilor si să le spui să cinte acest cîntec: 

„Pană de păun, purtată de vint, peste munți să 
treci, peste ape reci, și să mergi departe, 
comoara să găsești să ne fericesti." 

Cînd vor termina cintecul, pana de păun va zbura 
înainte, iar ei s-o urmeze, și unde se va opri pana, 
acolo vor găsi comoara si după ce o vor lua veți trăi 
în belșug. 

Cum a terminat de vorbit, păuniţei i-a căzut o pană 
de aur. Unchiașul s-a aplecat să ridice pana și i-a 
mulțumit. 

Apoi, fără surcele, numai cu toporul în mină, s-a 
întors acasă. 

Fiul cel mai mic tăia buruieni pentru porc, prin fata 
casei, iar fiul cel mai mare stătea tolănit in pat. 

Unchiașul a povestit copiilor săi cele rostite de pău- 
nita și le-a dat pana, zicînd: 

— Duceţi-vă cu pana după comoară, ca să aveți 
o viata îmbelșugată. 

Fiul cel mai mic a pus cuțitul jos, a luat pana și 
s-a dus să-l scoale pe fratele mai mare. Fratele mai 
mare a căscat, s-a întors pe partea cealaltă și a 
adormit. 

Unchiasul s-a dus la el și i-a dat două palme. Abia 
atunci băiatul s-a frecat la ochi și s-a sculat. 

Fiul mai mic a cintat cintecul penei de păun și deo- 
dată pana i-a scăpat din mină, zburind înainte cao 
săgeată de aur. 

L-a tras după el pe fratele mai mare, să urmeze 
pana de păun. 

Drumul era plin de mărăcini, picioarele lor singe- 
rau de intepaturi. Pe drum, fratele mai mare — lene- 
șul — s-a culcat și strimbind din nas a zis: 

— Nu mai merg! 

Fratele mai mic cinta: 


Nu te teme de pelin, 

Nici de piedici cind s-arată, 
Peste munţi și mări treci lin, 
Mierea dulce te așteaptă. 


L-a ridicat pe fratele mai mare și au alergat mai 
departe după pană. Deodată, un perete mare din 
piatră roșie s-a ivit în fața lor și pana a căzut jos. 

Fratele mai mare s-a așezat lingă perete ca să-și 
mai tragă sufletul. Zidul mare de piatră avea o poartă 
de cremene, care era bine închisă cu un lacăt mare 
de fier. 

Fratele mai mic a zis: > 

— Nu avem cheie! Cum deschidem lacătul? 

Deodata, pana de jos s-a prefăcut în cheie. Fra- 
tele mai mic a băgat cheia în lacăt și cînd poarta s-a 
deschis, au văzut că au in fata lor o peşteră adinca. 

Fratele mai mic isi trase fratele mai mare după el, 
să intre în peșteră. Cum au pătruns în peșteră, au vă- 
zut două case, una era plină cu perle rotunde și stră- 
lucitoare, cealaltă era plină cu vite și pluguri. 

Vitele erau mari și plugurile erau noi-noute. 

Fratele mai mare, cum a văzut perlele, s-a luminat 
la fata și a zis rizind: 

Dacă am perle, tine-te trai pe vătrai. 

In grabă s-a dezbrăcat, a pus haina jos și cu amin- 
două miinile a început să-și umple haina. Apoi a 
strins-o şi-a luat-o la spinare. 

Fratele mai mic nu s-a uitat la perle, ci, mingiind 
într-una vitele și cercetind plugurile, isi zicea: 

„Dacă am vite și plug, voi trai mai bine.“ 

În grabă, și-a pus pe umeri două pluguri și-a luat 
doi boi de coarne. Amindoi au ieșit bucuroși din peș- 
teră și cum au ieșit, poarta s-a închis în urma lor, iar 
lacătul și cheia s-au transformat în doi puni mici, 
care zburau în văzduh. 

Împreună s-au întors acasă. Cel mare i-a spus un- 
chiașului: 

— Noi trebuie să ne despartim, perlele sint aduse 
de mine și sînt numai ale mele. Am să-mi fac o casă în 
care să locuiesc. Fratiorul meu a vrut boii și plugul, să 
rămînă în colibă. Tu, tată, să locuiești mai bine cu el. 

Unchiașul mingiia vitele, privea plugurile cele noi- 
noute și era atit de bucuros, de parcă toată lumea ar 
fi fost a lui, asa că a incuviintat: 

— Bine, du-te! 

Fratele cel mare a angajat lucrători să-și clădească 

o casă nouă. Locuia singur și in fiecare zi minca, bea, 
dormea și chefuia. 

Unchiașul impreună cu fiul cel mai mic din zori și 
pină-n noapte desteleneau pamintul cu plugurile trase 
de boi, semănau porumb și grîu. Au strîns atitea bu- 
cate, incit nu mai aveau grija mincării și imbraca- 
minţii. 

Unchiașul, văzind că cei doi fii ai sai nu se mai în- 
soară, a rugat pe unul și pe altul să meargă in petit; 
dar nici unul dintre petitori nu le-a găsit o soţie potri- 
vită. 

Unchiașul s-a gindit ce s-a gindit și in cele din 
urmă s-a hotărit să-l ajute pdaunita. 

S-a dus din nou la copacul de camfor, din munte, 
a ciocanit încet cu coada toporului în coaja lui și a 
început să cinte: 

Copac de camfor, ce semet te tii, 
La tine vin, din inimă iti cint! 
Fiilor mei tu să le dai soţii. 

Apoi a ridicat capul și a așteptat. Deodată, din 
copac, a căzut în iarbă un ou mare și roșu. 

Unchiașul, cind a văzut că nu e nici pană, nici fată, 
l-a ridicat ginditor și s-a întors acasă, copleșit de o 
tristețe apăsătoare. Fiii sai au venit să vadă oul roșu, 
s-au îngrămădit să-l ia și l-au scăpat din miini. 

Căzind in fata pragului, oul roșu s-a spart și din el 
s-a ivit o fetiță frumoasă, care într-o clipă a devenit 
o fată numai bună de măritat și stătea zimbind în 
prag. 

Fiul cel mare a zis imediat: 

— Mie imi trebuie soție! 

— Cel mic a zis: 

— Nici eu nu am, mai bine sa fie a mea! 

Unchiasul se gindea că amindoi sint fiii lui și nu 
știa cum să-i împace. S-a gindit ce s-a gindit și și-a 
zis: Mai bine să hotărască fata, asa că a întrebat-o: 

— Fato, tu pe care-l iubești? 

Atunci fata s-a înroșit ca focul, și-a plecat capul 
și a inceput să cinte: 

Nu vreau perle si nici diamant, 
Ci pluguri să-mi are ogorul; 
Căci munca, ea este tot sporul, 
Și vreau un țăran de bărbat. 

Fratele mai mare, cind a văzut că fata cea frumoasă 
a plecat cu fratele mai mic, s-a pierdut de tot cu firea. 
Inima lui parcă era sfișiată de gheara unei pisici săl- 
batice. N-a mai contenit din plins trei zile și trei nopți. 

Inima unchiașului nu mai putea rabda. A alergat 
iar la munte, a ciocanit încet copacul mare de camfor 
cu coada toporului și a început să cinte: 

Copac de camfor cu coroană vastă, 
Tu, păuniță, bună, aș vrea să știi: 
Fiul meu mare nu are nevastă! 

Unchiașul a așteptat nemișcat mult timp lingă co- 
pac. Deodată, un ou alb a căzut în iarbă. Unchiașul 
l-a luat în grabă, s-a intors acasă și cu amindouă 
mîinile l-a întins fiului mai mare, zimbind. 

Fiul cel mare l-a luat în palme rizind și l-a dus în 
casa cea mică. Cind l-a aruncat jos, oul s-a spart si 

din el a ieșit un șarpe negru, care într-o clipă s-a fă- 
cut gros cit un buștean, s-a încolăcit de două ori în 
cameră, s-a urcat în pat și a stat nemișcat. 

Fiul cel mare s-a spăimintat atit de tare, încit s-a 
invinetit la faţă și-a amuţit, pielea i s-a incretit ca de 
găină și se gindea să fugă unde-o vedea cu ochii. 
În grabă a luat perlele și pietrele preţioase, s-a dus 
la oraș și a cumpărat o casă. Ca și mai înainte, 
mînca, bea, dormea și chefuia. Nici n-a trecut un an 
și isprăvise perlele, vinduse casa și toate lucrurile. 
Nemaiavind ce minca, s-a gindit să se întoarcă acasă 
și să trăiască laolaltă cu fratele mai mic. 

Auzise că tatăl său impreună cu fratele mai mic 
și cu cumnata lucrează pămîntul și trăiesc fericiţi. 

Și-a luat plapuma, o rogojină ruptă, o pereche de 
pantofi rupti și s-a îndreptat spre satul natal. Dar tre- 
cînd prin codru, s-a rătăcit. Codrul era întins și ori- 
cit s-a învirtit, n-a mai putut să găsească drumul cel 
bun. | s-a făcut lehamite să mai meargă, a pus jos ro- 

gojina, s-a invelit cu plapuma, s-a culcat si a ador- 
mit pind a doua Zi. 

Cind s-a luminat de ziud, s-a stirnit un vint rece 
și s-a trezit. De patru zile nu mincase, era hamesit 
de foame. Cum a deschis ochii a văzut un pom în- 
carcat de fructe. Dorea foarte mult să mănince, însă 
întreaga-i ființă se simțea vlăguită. De fapt, nici nu 
voia să se miște, îi era lene să se aburce în pom și 
să culeagă fructele, așa că a rămas tolânit. Zilele tre- 
cură una după alta, și el stătea tot culcat, slabind 
ca un tir. 

În cele din urmă, a deschis gura și a mușcat din 
plapumă. Vata i-a astupat gitul și a murit. 

Unchiașul cu părul alb, cînd a auzit că fiul cel mare 
a murit în codru, a plecat impreună cu fiul cel mic și 
cu o cazma i-au săpat groapa și l-au înmormîntat. 

De cînd a fost ingropat fiul cel mare în acel codru, 
nimic n-a mai rodit și n-a mai înverzit acolo. În citiva 
ani codrul s-a uscat. Toată lumea l-a numit de atunci 
„Codrul leneșului“. 


RADACINA DE NENOROCIRE 


Trăia cindva, în marea împărăție a Chinei, un om 
foarte sărac. Dacă, uneori, dimineața, se mai intim- 
pla să aibă după ce să bea o cană de apă, apoi, 
pentru seara, chiar nimic nu găsea să bage în gură. 
Astfel isi tira necazurile pind într-o zi cînd, mergind 
pe ulița satului, din întimplare, a găsit un ou. L-a ri- 
dicat de jos și, bucuros, a pornit grăbit către casă. 

— Ascultă, se adresă el nevestii, cînd intră în 
odaie. Pe drum am găsit o avere. 

— Ce avere? l-a întrebat curioasă soția. 

Bărbatul a scos oul din buzunar. 

— lat-o. Dar va trebui să treacă multi ani pind cînd 
are să-și dea rodul. 

Apoi, in fata femeii, omul nostru a facut următoa- 
rea socoteală: 

— lau oul si il pun sub cloșca vecinului, ca să iasă 
un pui. Puiul are să crească, se va face găină, iar 
găina are să ouă... 

— Si din ouăle sale, i-a tăiat vorba femeia, vom 
scoate alte găini. Barbate, bietul de tine... Nu mai 
umbla cu prostii. 

— Care prostii? s-a stropșit bărbatul la dinsa. Asa 
vom face, cum zic. Pdstram ouăle, le punem sub 
cloșcă, inmultim gdinile și peste trei ani vom avea in 
ogradă cel puţin trei sute de păsări. 

Femeia nici nu-l mai lua în seamă. În schimb el, 
bărbatul, îi dădea înainte. 

— Vindem cele trei sute de păsări și cistigam cinci- 
sprezece leani! de argint. Cinci leani îi punem deo- 


1) Lean — monedă chinezească. 

parte, sa fie pentru zile negre. Cu ceilalti zece vom 
cumpăra cinci vaci. Vacile tinere se vor inmulti. După 
patru-cinci ani, vom avea o cireadă frumoasă, de 
aproape 150 de capete. 

Îmbujorat la fata, cu privirea pierdută în gol, se si 
vedea mare crescător de vite, bogat, plin de bani cum 
nu mai fusese nimeni în tot neamul său. Inghiti în 
gol, isi linse buzele uscate și isi duse gindul mai de- 
parte. . 

~ 150 de vaci!... 150 de vaci valorează 300 de 
leani de argint. Am să vind vacile și am să primesc 
banii. Cu ei mă fac cămătar. Am să-i dau cu impru- 
mut, voi primi dobindă și, după trei ani de camatarie, 
voi fi om ce valorează 500 leani de argint. Auzi, ne- 
vastă? 500 leani de argint! strigă el către femeie. 

Uimită, aceasta lăsă lucrul de o parte și veni lingă 
dinsul. 

— Asta mai zic și eu procopseală, făcu ea în bat- 
jocură. Auzi la el: de la un amărit de ou să ajungă la 
o adevărată avere! 

— Să nu rizi, minte scurtă ce esti! Să nu rizi,că so- 
coteala mea este bine ticluita. Ai rabdare, femeie! Ai 
răbdare ca am să te scot ping la urmă din sărăcie... 

Ea s-a așezat pe rogojina din paie de orez. Zimbind 
înduioșată, l-a lăsat să vorbească și să se imbete cu 
vorbe. 

— Cind vom avea 500 leani de argint, am să cum- 
par o casă frumoasă și o bucată mare de pamint. Cit 
să coste? Hai, fie: 300 de leani. Apoi, cu ceilalţi bani, 
am să-mi cumpăr o nouă soţie. Ce viata vom duce 
atunci! Viaţă ca-n rai, nevestică! 

Dar, ,,nevestica” — auzind de o altă soţie — parca 
luase foc în gură. Din femeie blindă ca o mielușică, 
se preschimbă în tigroaică. 

— Iti trebuie altă nevastă? Lasă pe mine, bărbate. 
Te lecuiesc eu de asemenea dorinţe. 

Si, fara să mai stea pe ginduri, ridică pumnul, lovi 
cu înverșunare în ou, apoi răsuflă ușurată. 

— Gata. S-a terminat. Multumeste-mi că nu te-am 
lăsat să păstrezi această rădăcină de nenorocire. 

Ce să-i mulțumească? Văzind oul storcit pe podea, 
cu galbenusul scurs printre cojile sfarimate, bărbatul 
s-a apucat cu miinile de cap. Supărarea lui era peste 
măsură de mare. Furios, se repezi la nevastă, ii cap- 
tuși pielea cu pumni și cu ghionturi, o trase de păr, o 
tăvăli prin toată odaia, însă... zadarnic: de liniștit 
tot n-o putea liniști. Atunci a pus mina pe ea și a ti- 
rit-o la judecată. 

— Femeia asta rea, i-o arătă el judecătorului, m-a 
ruinat, mi-a distrus întreaga avere. Condamnati-o, vă 
rog! Condamnati-o la moarte! 

intelept, judecătorul i-a cerut să-i povestească de-a 
fir-a-păr întreaga tărășenie. Omul a spus-o dintr-o 
singură răsuflare, iar legiuitorului nu i-a scăpat nici 
măcar o vorbulita. _. 

— Asta e tot? a întrebat el. 

— Tot, înălțimea ta. 

"— Vai, ce păcat! Asa o mare avere să fie dis- 
trusă ... N-am ce să fac. Trebuie să te condamn la 
moarte, femeie. 

Rostind aceste vorbe, judecătorul chemă un aprod 
și poruncii să o arunce pe nefericita care spârsese oul 
într-un cazan cu apă clocotită. 

Ea, plingind în hohote, se aruncă la picioarele omu- 
lui care o condamnase. 

— Înălțimea ta, rogu-te, ai îndurare, nu mă osindi. 
Averea sotului meu nu a existat in realitate. De ce sa 
fiu omorită pentru un ou? 

Încruntat, judecătorul îi răspunse: 

— Nici cumpărarea unei alte neveste, de către so- 
tul tau, nu era o faptă reală. De ce ai fost asa de 
pismașă? 

Condamnata oftă din adincuri și îi răspunse: 

— Da, înălţimea ta; ai dreptate. Nu era o faptă 
reală însă, cine știe? Dacă oul acela ar fi adus totuși 
bărbatului meu cistigul visat? N-ar fi fost pentru noi 
o adevărată rădăcină de nenorocire? lată de ce soco- 
tesc, cu mintea mea cea proastă, că tot mai bine e să 
trăim săraci și cu inima liniștită, decit bogaţi, însă cu 
sufletul umbrit de mihnire. 

Rizind, judecătorul se ridică din jilt, puse mina pe 
umerii femeii istete, care stătea la picioarele sale, o 
ajută să se ridice, apoi se întoarse către bărbatul 
acesteia: 

— Omule — zise judecătorul — bucură-te că ai o 
femeie mintoasă, mergeţi acasă împreună, foloseste-te 
de judecata ei, asterne-te pe muncă si nu mai visa 
la cai verzi pe pereţi. Astfel veți scăpa de sărăcie si 
veţi fi, într-adevăr, fericiţi. 


PESTISORUL DE AUR 


Odinioară trăia un om care isi cistiga viata numai 
și numai pescuind. Într-o zi a aruncat năvodul în rîu 
și a prins un peștișor de aur. Nemaiputindu-și stăpini 
bucuria, a intins mina să-l apuce, dar peștele, dintr-o 
smucitură, a sărit în apă. Pescarul s-a întors acasă 
supărat, gindindu-se tot timpul la peștișorul de aur. 
În fiecare zi mergea pe malul riului, arunca năvodul 
și aștepta tragind nădejde că va prinde iar pestisorul 
de aur. 

Așa au trecut trei ani. Apoi pescarul și-a schimbat 
meseria, a deschis un magazin de pinzeturi într-un 

tirg si a început să facă negot. Cistiga multi bani si 
o ducea bine, însă nu putea uita acel peștișor stră- 
lucitor de aur. 

După citva timp, s-a intimplat că soţia sa a murit. 
Pescarul s-a căsătorit a doua oară cu o femeie care 
avea un copil. La început l-a iubit foarte mult pe co- 
pil, dar, pe măsură ce copilul se făcea mare, simțea 
că nu este al lui și treptat a încetat să-l mai iubească. 
Mergind adesea pe alte meleaguri, ca să-și vindă 
marfa, se instrdina și mai mult de copil. 

Într-o zi, copilul a văzut un om pescuind în riu și 
și-a adus aminte că-n colțul camerei lui este un na- 
vod. S-a întors fuga acasă și a rugat-o pe mama lui: 

— Mamă, dă-mi, te rog, năvodul, vreau să pescu- 
iesc în riu. 

Mama, grijulie, i-a spus: 

— Esti încă prea mic ca să mergi la riu, ai putea 
să te ineci. 

Copilul însă s-a rugat atit de mult, incit mama sa, 
nemaistiind ce să-i mai spună, i-a dat navodul. Co- 

pilul a aruncat năvodul si după putin timp l-a scos 
grăbit. De îndată ce a privit, a văzut în el un peștișor | 
de aur. L-a apucat iute cu amindouă miinile și a por- 
nit-o spre casă, gindindu-se ce să facă. Să-l vindă? 
Să-l fiarbă și să-l manince? 

A privit lung la peștișorul de aur și nu a mai fost 
în stare să se întoarcă acasă. 

„Să mănînc un pestisor de aur așa de frumos, pă- 
cat, mai bine am să-l las în riu, să se joace în voie“. 

A dat drumul peștișorului în riu și s-a întors acasă 
cu năvodul gol. Copiii care se jucau pe malul rîului, 
văzind că a dat drumul peștișorului de aur, au fugit 
și au dat de veste tatălui vitreg. 

— Fiul dumitale a prins in riu un peștișor străluci- 
tor ca aurul și l-a aruncat înapoi în apă. Cum de s-a 
indurat să facă așa ceva? 

Negustorul, cînd a auzit, s-a făcut negru de supă- 
rare. „Mă gindesc de opt ani la peștișorul de aur și 
chiar copilul nostru să-i dea drumul? Dacă l-ar fi 
adus acasă m-aș fi îmbogăţit ca nimeni altul“! 

Fierbind de minie, a intrat in casă cu o sabie, a 
pus mina pe băiat și l-a intrebat: 

— Cum ai îndrăznit să dai drumul pestisorului meu 
de aur? 

Băiatul s-a chircit de spaimă, n-a scos nici un 
cuvint, dar negustorul, văzind purtarea copilului, 
s-a înfuriat și mai tare și i-a pus sabia în piept, stri- 
gind: 

— Pentru mine peștișorul de aur inseamnă mai mult 
decit un fiu ca tine. O să te omor! 

Și strigind, a vrut să-i înfigă sabia în piept. Mama, 
plingind, și-a imbratisat copilul. 

— Pentru un peștișor de aur să-l omori? 

L-a rugat mult timp, vărsind lacrimi amare, dar n-a 
izbutit să-l induplece. În cele din urmă, neavind în- 
cotro, a zis: 

— Dacă vrei să-l omori, n-ai să poţi ziua. Asteapta 
să-l omori la noapte, cind nu va vedea nimeni. 

Negustorul l-a lăsat pe copil, plecind furios. Mama 
și fiul plingeau imbrdtisati. Ea l-a sfătuit: 

— Copilule, du-te in lume. Nu mai poţi să stai 
lingă mine, pentru că nu te mai pot apăra. 

l-a pregătit o traistă cu merinde și l-a sfătuit: 

~ Dacă vrei să-ţi cauţi un tovarăș de drum, mai 
întii pune-l la încercare în felul următor: Roagă-l să 
te aștepte, pentru că tu ai puţină treabă. Dacă omul 
acela te așteaptă, atunci fă-ţi-l prieten. Dacă nu te 
așteaptă, nu trebuie să pornești cu el la drum. 

Mama și fiul s-au îmbrățișat și și-au luat ramas- 
bun. A mers băiatul mult, mult, și a intilnit un om cu 
care a călătorit o jumătate de zi. Aducindu-și aminte 
de cuvintele mamei, i-a spus: 

— Așteaptă-mă, am puțină treabă. 

Omul l-a așteptat cit l-a așteptat, dar pe urmă a 
plecat. Băiatul și-a spus: „Vorba mamei nu dă greș!“ 
Și a pornit-o iar singur mai departe. 

Pe drum a mai pus la încercare un om și lucrurile 
s-au petrecut la fel. 

A treia zi, pe inserate, lingă el s-a ivit deodată un 
tinar voinic, care i-a spus: 

— Frdtiorule, să mergem impreună. Si l-a întrebat 
de ce este singur. 

Copilul i-a mărturisit deschis: 

— Tatăl meu vrea să mă omoare pentru un peștișor 
de aur. Mama mi-a spus să fug și nu știu încotro s-o 
iau ca să fie bine. 

Tinărul l-a liniştit: 

— Nu te întrista, oriunde vei merge vom fi impre- 
ună si am să te ajut. Și au plecat impreună și au ho- 
tărit să fie frați de cruce. După două zile au ajuns 
într-un oraș, unde era o lege: „Cine mănîncă și nu 
plătește este condamnat la moarte“. 

Dar cei doi tineri nu știau aceasta. Mergind pe 
străzi, au văzut multe mincăruri și au simţit că într- 
adevăr nu mai pot rdbda de foame. 

Fratele cel mic i-a spus tindrului: 

— De-am avea bani, am lua ceva în gură! 

Tinărul i-a răspuns: 

— Dacă n-avem bani, plătim prin muncă. 

Au intrat într-un restaurant și au cerut chelnăru- 

lui să le aducă coltunasi cu carne și spaghete. Au 
mîncat cu poftă. Cind să plătească au cerut de lucru 
în schimbul mincarii. Patronul n-a primit și i-a pirit 
împăratului. 

Împăratul a primit plingerea, s-a sfătuit cu sfetnicul 
și a ordonat: 

— Să-i arestezi pe cei doi în noaptea asta. 

Seara, tinerii au fost arestaţi de soldaţi și duși în 
fata împăratului. Împăratul i-a întrebat: 

— Ati mîncat, de ce n-aţi plătit? 

Tinerii au răspuns: 

— Sintem drumeti, nu mai avem bani, vrem să plă- 
tim prin muncă. 

Atunci împăratul și-a ieșit din fire: 

— Eu am făcut legea. Cine mănincă și nu plătește 
este un tilhar, trebuie să plătească prin moarte. la pe 
acești flăcăi și du-i la spinzurătoare. 

Sfetnicul l-a rugat pe împărat: 

— Împărate, ingdduiti-mi să vă spun două vorbe: 

impăratul i-a dat încuviințarea: 


48 


— Te ascult. 

— Cei doi tineri sint sănătoşi și voinici și nu par să 
se teamă de primejdi: Prințesa a fost răpită de un 
zmeu acum șapte ani, iar toți cei pe care i-ai trimis sa 
o salveze au fost prapaditi de zmeu. Acum mă gindesc 
să-i lăsăm și pe ei să încerce. Dacă o vor salva pe 
prințesă, îi vei ridica la rangul de demnitari și prin- 
tesa seva mărita cu unul dintre ei. Dacă n-o vor salva 
pe prințesă, atunci își vor primi pedeapsa. Ce spu- 
neti? 

Împăratul i-a dat dreptate și imediat i-a chemat 
înapoi pe tineri, spunindu-le: 

— Fata mea a fost răpită de un zmeu. Mergeţi de 
o căutaţi și dacă o veți salva veţi fi răsplătiți. 

Ei au primit cu bucurie. Împăratul le-a dăruit sabia 
lui și a poruncit să li se dea cei doi cai roibi ai săi, 
ca să-i incalece. Ei au plecat la drum veseli și mindri. 
După două zile au ajuns în fata unui munte prăpăs- 
tios. Muntele era numai stinci și tancuri de piatră. Au 
legat caii la poalele muntelui și au început să urce 

spre creastă. Deodată, fratele mai mare i-a spus fra- 
telui mai mic: 

— Vezi ceva? 

Fratele mai mic i-a răspuns: 

— VUită-te la poalele muntelui, unde se află o casă 
de aur, iar lingă ea un piriu cu un pod. 

Dar pe cind priveau in jos, le-a apărut in fata o 
zmeoaică bătrină, nu prea departe de ei și care i-a 
intrebat cu trufie: 

— Cine sinteti voi, de indrăzniţi să cdlcati pe aici? 
Oare aţi venit la moarte? 

Și tintuindu-i cu privirea, a deschis gura mare si 
balele îi curgeau șuvoi, ca și cum ar fi vrut să-i în- 
ghită dintr-o dată. 

Tinerii nu s-au speriat, ci îndată au scos sabia. 
Zmeoaica a prins să se laude: 

— Chiar dacă ar fi o sută sau o mie ca voi, nu s-ar 
mai întoarce nici unul. Împăratul trimite în fiecare an 
mii de soldaţi, dar cum ai sorbi aerul în piept, tot asa 
de ușor scot eu pieile de pe ei, apoi oasele le spulber 

in aer. Virful muntelui pe care stati este clădit din 
oasele lor. Flăcăilor, care mirositi încă a lapte, este 
de ajuns să sorb aer o dată și voi face din carnea 
voastră tocanita. 

Frățiorul n-a așteptat să termine de vorbit 
zmeoaica, și a ridicat sabia plin de minie, să o ucidă. 
Zmeoaica i-a suflat drept în față și sabia a zburat in 
aer. Fratele mai mare a văzut primejdia și a zis: 

— Frăţioare, dă-te la o parte, să vin eu! 

Zmeoaica i-a spus rinjind: 

— Bine, o să te omor pe tine primul! 

Vorbind, a sorbit din răsputeri, și pe loc s-a for- 
mat un virtej. Tînărul, sorbit de virtej, cu sabia in 
mină, a intrat drept în gitul zmeoaicei. În aceeași 
clipă i-a despicat capul in două. Singele curgea ca 
apa unui riu. | 

Frații au învins. Au mers pind la malul riului și 
și-au spălat hainele și sabia de singe. Atunci din cas- 
telul de aur a ieșit o fată frumoasă, care avea în 
mînă un ceainic de aur cu gitul lung. 

l-a privit pe cei doi frați si după ce a făcut o ple- 
căciune le-a vorbit cu voce tare: 

— O, ce viteji sinteti dacă ati ajuns pina aici! Nici 
un om n-a călcat pe aceste meleaguri. Fiica impara- 
tului adusă aici a'fost răpită de zmeoaică. 

Tinerii i-au răspuns: 

— Noi am venit să o găsim pe prințesă. 

— Plecati repede. Dacă vă prinde zmeoaica, veți 
muri. Eu sînt fiica împăratului. Tata a trimis oameni 
cu duiumul, ca să mă salveze, dar zmeoaica i-a min- 
cat pe toţi. 

— Prinţesă, du-te în spatele muntelui și privește. 

Prințesa a fugit într-un ‘suflet în spatele muntelui și 
a văzut trupul zmeoaicei zacind la pamint. Nemaipu- 
tind de bucurie, s-a întors alergind ca vintul. 

— Sinteţi într-adevăr niște viteji de seamă, daca 
ati omorit-o pe zmeoaică. Însă ea mai are doi fii, care 
au plecat de patruzeci de zile și trebuie să se întoarcă. 

— Nu te teme, prințesă. Știm noi ce să facem cu ei. 

Prinţesa i-a dus în castel, unde au mincat cele mai 

bune mincăruri. Apoi fratele mai mare i-a spus frdtio- 
rului să o păzească pe prințesă și să rămină în fata 
castelului. El s-a ascuns sub pod și a așteptat în 
tăcere. 

După puțin timp, s-au arătat cei doi fii ai zmeoaicei, 
zmeul alb şi zmeul negru. De departe au simțit că 
pe acolo au trecut niște străini si au strigat: 

— Cine-s oamenii care au venit? Să iasă repede! 

— Zmeilor, dati-ne-o pe fata împăratului, a spus ti- 
nărul și-a sărit in fata lor. Dacă nu ne-o dati, o să 
vă spintec și o să vă tai capetele. 

— Esti ca un copilaș nou-născut, a zis zmeul alb. 
indrăznești să te lauzi! Ai venit să-ţi găsești moartea? 
Și într-o clipă a ridicat sulița lungă de zece stinjeni 
și a aruncat-o drept spre inima tinărului. Flacaul nu 
s-a speriat de loc, a prins cu ușurință sulița și a 
rupt-o. 

Zmeul negru s-a înfricoșat. Se gindea: ,,Sulita fra- 
telui meu poate să străpungă muntele Cunbun și nu 
se rupe. Acest flacdu este de temut, să-l zdrobesc! 

Ca un urs turbat s-a aruncat spre el si a ridicat un 
ciocan de fier de 700 de ocale. Acum să vezi! 

Flăcăul, fără grabă, a atins ciocanul cu sabia. Cio- 
canul s-a spart în două si a căzut la pămînt. Apoi 
tindrul i-a ridicat pe zmeul alb și pe zmeul negru, i-a 
aruncat la pamint, i-a străpuns cu sabia și le-a atir- 
nat capetele de pod. 

Fratiorul a venit în goană și l-a imbrăţișat fierbinte 
pe fratele cel curajos. După aceea, au luat-o pe prin- 
tesa, au încălecat în grabă și au zburat ca vintul spre 
palat. Au trecut peste pustiuri și cimpii. Cînd au ajuns 
cale de o zi de oraș, au poposit într-un sat, unde toți 
oamenii au venit să-i intimpine. 

Un bătrin cu părul alb s-a dus în grabă să ducă 
vestea bună împăratului. Împăratul auzind și-a zis: 

„Oare sînt treaz sau visez?" 

Bătrinul a zimbit, mingiindu-si barba. 

— Dacă nu este adevărat, să-mi tăiaţi capul. 

Atunci împăratul a dăruit bătrinului o tavă plină cu 
aur și chiar în acea noapte împreună cu sfetnicii și 

cu 400 de soldaţi, cintind și bătind din tobe au pornit 
spre sat. Mulțimea i-a purtat pe sus și i-a dus drept 
la palat. 

După șapte zile, impăratul a chemat o petitoare si 
i-a spus: 

— Care din cei doi flăcăi o va cere pe prințesă, 
aceluia am să i-o dau. 

Petitoarea a dat de veste celor doi fraţi, dar fiecare 
din ei spunea că celălalt ar merita răsplata. În cele 
din urmă, fratele mai mare a spus: 

— Cere-o tu, eu nu pot să mă căsătoresc, mai tir- 
ziu ai să înţelegi. 

Auzind acestea, frățiorul s-a hotărit să o ceară de 
soţie. Împăratul, de îndată ce a aflat, a poruncit să se 
facă o nuntă mare ca-n povești. 

Au trecut șapte zile și în a opta zi, fratele mai mare 
a spus frdtiorului: 

— Frdtioare, eu trebuie să mă întorc acasă, dar tu 
ramii aici. 

— -Dacă pleci tu, plec și eu. 

Împăratul, cind a aflat, i-a rugat pe amindoi să ra- 
„mină la curtea lui, insă ne rugamintile au fost in 
zadar și împăratul a trebuit să se despartă cu durere 
de fiică și de ginere. Înainte de plecare, li s-au pre- 
gătit merinde îmbelșugate, aur și argint pentru drum. 

Au mers ei cale lungă, pind cind, într-o zi, au ajuns 
la un riu. Atunci fratele mai mare a cerut tuturor să 
se oprească și i-a spus frăţiorului: 

— Cind aveai cincisprezece ani ai aruncat năvodul 
în acest riu. Nu-ţi amintești ce ai prins? 

— Am prins un peștișor de aur! 

— Şi ce ai facut cu el? 

— Am dat drumul peștișorului de aur în apa riului. 

— Frăţioare, copil milos, eu sint pestisorul de aur. 
Cu mine ai fost atit de bun, de nu m-ai omorit și m-ai 
lăsat liber. Pentru mine ai îndurat atitea chinuri, de 
aceea am venit să te răsplătesc. Acum ai înțeles. O 
să ne mai vedem — a zis tinărul și a sărit în riu. 

Curind in apă s-a ivit un pestisor de aur strălucitor. 

